
Amandman	3

Prijedlog uredbe
Članak 1. – stavak 1. – točka -1. (nova)
Uredba (EU) 2023/1115
Uvodna izjava 68.
	

	Tekst na snazi
	Izmjena

	
	-1.	uvodna izjava 68. zamjenjuje se sljedećim:

	(68) 	Nadalje, Komisija bi trebala procijeniti rizik od deforestacije i degradacije šuma na razini pojedine zemlje ili njezinih dijelova na temelju niza kriterija kojima se obuhvaćaju kvantitativni, objektivni i međunarodno priznati podaci te pokazatelji da su zemlje aktivno uključene u borbu protiv deforestacije i degradacije šuma. Takvim bi se informacijama koje se temelje na ocjenjivanju prema referentnim vrijednostima gospodarskim subjektima u Uniji trebalo olakšati postupanje s dužnom pažnjom, a nadležnim tijelima praćenje i izvršavanje usklađenosti, uz istodobno pružanje poticaja zemljama proizvođačima da povećaju održivost svojih sustava poljoprivredne proizvodnje i smanje svoj učinak deforestacije. Time bi se trebalo pridonijeti povećanju transparentnosti i održivosti lanaca opskrbe. Sustav ocjenjivanja prema referentnim vrijednostima trebao bi se temeljiti na trorazinskom sustavu za razvrstavanje zemalja u: zemlje niskog rizika, zemlje srednjeg rizika ili zemlje visokog rizika. Kako bi se osigurale odgovarajuća transparentnost i jasnoća, Komisija bi osobito trebala objaviti podatke koji se upotrebljavaju za ocjenjivanje prema referentnim vrijednostima, razloge za predloženu promjenu razvrstavanja i odgovor dotične zemlje. Kad je riječ o relevantnim proizvodima iz zemalja ili dijelova zemalja niskog rizika, gospodarskim subjektima trebalo bi dopustiti da primjenjuju pojednostavnjeno postupanje s dužnom pažnjom. Kad je riječ o relevantnim proizvodima iz zemalja visokog rizika, od nadležnih tijela trebalo zahtijevati da primjenjuju pojačani nadzor. Komisija bi trebala biti ovlaštena za donošenje provedbenih akata radi utvrđivanja popisa zemalja ili dijelova zemalja niskog rizika ili visokog rizika.
	„(68) 	Nadalje, Komisija bi trebala procijeniti rizik od deforestacije i degradacije šuma na razini pojedine zemlje ili njezinih dijelova na temelju niza kriterija kojima se obuhvaćaju kvantitativni, objektivni i međunarodno priznati podaci te pokazatelji da su zemlje aktivno uključene u borbu protiv deforestacije i degradacije šuma. Takvim bi se informacijama koje se temelje na ocjenjivanju prema referentnim vrijednostima gospodarskim subjektima u Uniji trebalo olakšati postupanje s dužnom pažnjom, a nadležnim tijelima praćenje i izvršavanje usklađenosti, uz istodobno pružanje poticaja zemljama proizvođačima da povećaju održivost svojih sustava poljoprivredne proizvodnje i smanje svoj učinak deforestacije. Time bi se trebalo pridonijeti povećanju transparentnosti i održivosti lanaca opskrbe. Sustav ocjenjivanja prema referentnim vrijednostima trebao bi se temeljiti na četverorazinskom sustavu za razvrstavanje zemalja u: zemlje niskog rizika, zemlje srednjeg rizika, zemlje visokog rizika ili zemlje bez rizika. Kako bi se osigurale odgovarajuća transparentnost i jasnoća, Komisija bi osobito trebala objaviti podatke koji se upotrebljavaju za ocjenjivanje prema referentnim vrijednostima, razloge za predloženu promjenu razvrstavanja i odgovor dotične zemlje. Kad je riječ o relevantnim proizvodima iz zemalja ili dijelova zemalja niskog rizika, gospodarskim subjektima trebalo bi dopustiti da primjenjuju pojednostavljeno postupanje s dužnom pažnjom. Kad je riječ o relevantnim proizvodima iz zemalja visokog rizika, od nadležnih tijela trebalo zahtijevati da primjenjuju pojačani nadzor. Relevantni proizvodi iz zemalja bez rizika i njihovih dijelova ne bi trebali podlijegati tim uvjetima. Komisija bi trebala biti ovlaštena za donošenje provedbenih akata radi utvrđivanja popisa zemalja ili dijelova zemalja niskog rizika ili visokog rizika.”

Prijedlog uredbe
Članak 1. – stavak 1. – točka -1.a (nova)
Uredba (EU) 2023/1115
Uvodna izjava 86.
	

	Tekst na snazi
	Izmjena

	
	-1.a	uvodna izjava 86. zamjenjuje se sljedećim:

	(86) 	Gospodarskim subjektima, trgovcima i nadležnim tijelima trebalo bi dati primjereni rok da se pripreme za ispunjavanje zahtjeva iz ove Uredbe,
	„(86) 	Gospodarskim subjektima, trgovcima i nadležnim tijelima trebalo bi dati primjereni rok da se pripreme za ispunjavanje zahtjeva iz ove Uredbe. Kako bi se izbjegla kašnjenja, Komisija bi u razdoblju prije datuma početka primjene trebala dati prednost optimizaciji platforme za razmjenu informacija između relevantnih dionika i nadležnih tijela. Komisija se također obvezuje da će objaviti kategorizaciju rizika kako bi se relevantni dionici mogli pripremiti za određeno obavezno područje primjene ove Uredbe. Platforma za razmjenu informacija i kategorizacija rizika trebaju biti dostupne i potpuno funkcionalne najmanje šest mjeseci prije datuma početka primjene. U slučaju daljnjih kašnjenja datum primjene trebalo bi u skladu s time pomaknuti.”

Prijedlog uredbe
Članak 1. – stavak 1. – točka -1.b (nova)
Uredba (EU) 2023/1115
Članak 3. – uvodni dio
	

	Tekst na snazi
	Izmjena

	
	-1.b	u članku 3. uvodni dio zamjenjuje se sljedećim:

	Relevantna roba i relevantni proizvodi smiju se staviti se na tržište ili staviti na raspolaganje na tržištu ili izvesti samo ako su ispunjeni svi sljedeći uvjeti:
	‘1. 	Relevantna roba i relevantni proizvodi iz zemalja ili dijelova zemalja u kojima postoji niski, srednji ili visoki rizik u skladu s člankom 29. smiju se staviti na tržište ili staviti na raspolaganje na tržištu ili izvoziti samo ako su ispunjeni svi sljedeći uvjeti:”

Prijedlog uredbe
Članak 1. – stavak 1. – točka -1.c (nova)
Uredba (EU) 2023/1115
Članak 3. – stavak 1.a (novi)
	

	Tekst koji je predložila Komisija
	Izmjena

	
	-1.c	u članku 3. dodaje se sljedeći stavak:

	
	„1.a 	Relevantna roba i relevantni proizvodi iz zemalja ili dijelova zemalja bez rizika u skladu s člankom 29. smiju se staviti na tržište ili na raspolaganje na tržištu ili izvoziti samo ako su ispunjeni svi sljedeći uvjeti:

	
	(a) 	proizvedeni su u skladu s relevantnim zakonodavstvom zemlje proizvodnje; te

	
	(b) 	ispunjavaju zahtjeve u pogledu dokumentacije iz članka 5. stavka 1.a;”

Prijedlog uredbe
Članak 1. – stavak 1. – točka -1.d (nova)
Uredba (EU) 2023/1115
Članak 4. – stavak 10.a (novi)
	

	Tekst koji je predložila Komisija
	Izmjena

	
	-1.d	u članku 4. dodaje se sljedeći stavak:

	
	„10.a 	Odstupajući od stavaka od 1. do 10. ovog članka, gospodarski subjekti koji stavljaju na tržište ili stavljaju na raspolaganje na tržištu ili izvoze relevantnu robu i relevantne proizvode proizvedene u zemljama ili njihovim dijelovima koji ne predstavljaju rizik u skladu s člankom 29. dužni su ispuniti samo one zahtjeve u pogledu dokumentacije koji su utvrđeni u članku 5. stavku 1.a. Za relevantne proizvode i dijelove relevantnih proizvoda koji su proizvedeni u zemljama ili njihovim dijelovima koji ne predstavljaju rizik u skladu s člankom 29. gospodarski subjekti postupaju s dužnom pažnjom u skladu sa stavkom 1. ovog članka.”

Prijedlog uredbe
Članak 1. – stavak 1. – točka -1.e (nova)
Uredba (EU) 2023/1115
Članak 5. – stavak 1.a (novi)
	

	Tekst koji je predložila Komisija
	Izmjena

	
	-1.e	u članku 5. umeće se sljedeći stavak:

	
	„1.a 	Gospodarski subjekti koji stavljaju na tržište ili stavljaju na raspolaganje na tržištu ili izvoze relevantnu robu i relevantne proizvode proizvedene u zemljama ili njihovim dijelovima koji ne predstavljaju rizik u skladu s člankom 29. ispunjavaju zahtjeve u pogledu dokumentacije tako što nadležnim tijelima na njihov zahtjev stavljaju na raspolaganje sljedeće dokumente:

	
	(a) 	trgovački naziv i vrstu relevantnih proizvoda;

	
	(b)	 količinu relevantnih proizvoda;

	
	(c) 	zemlju proizvodnje i, prema potrebi, njezine dijelove;

	
	(d) 	naziv ili ime, poštansku adresu i e-adresu svakog poduzeća ili osobe koji su im isporučili relevantne proizvode;

	
	(e) 	naziv ili ime, poštansku adresu i e-adresu svakog poduzeća, gospodarskog subjekta ili trgovca kojima su isporučeni relevantni proizvodi;

	
	(f) 	dostatno uvjerljive i provjerljive informacije o tome da relevantni proizvodi nisu povezani s degradacijom šuma;

	
	(g) 	dostatno uvjerljive i provjerljive informacije o tome da su relevantni proizvodi proizvedeni u skladu s relevantnim zakonodavstvom zemlje proizvodnje.”

Prijedlog uredbe
Članak 1. – stavak 1. – točka -1.f (nova)
Uredba (EU) 2023/1115
Članak 16. – stavak 10.a (novi)
	

	Tekst koji je predložila Komisija
	Izmjena

	
	-1.f	u članku 16. umeće se sljedeći stavak:

	
	„10.a	Svaka država članica osigurava da godišnje provjere koje provode njezina nadležna tijela na temelju stavka 1. ovog članka obuhvaćaju najmanje 0,1 % gospodarskih subjekata koji stavljaju na tržište ili stavljaju na raspolaganje na tržištu ili izvoze relevantne proizvode koji sadržavaju relevantnu robu ili su proizvedeni uz upotrebu relevantne robe koja je proizvedena u zemlji proizvodnje koja je razvrstana ili dijelu zemlje proizvodnje koji je razvrstan, u skladu s člankom 29., u kategoriju bez rizika.”


Amandman	11

Prijedlog uredbe
Članak 1. – stavak 1. – točka -1.g (nova)
Uredba (EU) 2023/1115
Članak 29. – stavak 1.
	

	Tekst na snazi
	Izmjena

	
	-1.g	u članku 29. stavak 1. zamjenjuje se sljedećim:

	1.	Ovom se Uredbom uspostavlja trorazinski sustav za procjenu zemalja ili njihovih dijelova. U tu svrhu države članice i treće zemlje ili njihove dijelove razvrstava se u jednu od sljedećih kategorija rizika:
	„1.	Ovom se Uredbom uspostavlja četverorazinski sustav za procjenu zemalja ili njihovih dijelova. U tu svrhu države članice i treće zemlje ili njihove dijelove razvrstava se u jednu od sljedećih kategorija rizika:

	(a)	„visoki rizik”, što je kategorija rizika za zemlje ili njihove dijelove za koje se procjenom iz stavka 3. utvrdi da u njima ili u njihovim dijelovima postoji visoki rizik u smislu proizvodnje relevantne robe za koju relevantni proizvodi nisu usklađeni s člankom 3. točkom (a);
	(a)	„visoki rizik”, što je kategorija rizika za zemlje ili njihove dijelove za koje se procjenom iz stavka 3. utvrdi da u njima ili u njihovim dijelovima postoji visoki rizik u smislu proizvodnje relevantne robe za koju relevantni proizvodi nisu usklađeni s člankom 3. točkom (a);

	(b)	„niski rizik”, što je kategorija rizika za zemlje ili njihove dijelove za koje se procjenom iz stavka 3. utvrdi da u njima ili u njihovim dijelovima postoji dostatno jamstvo da su slučajevi proizvodnje u takvim zemljama ili u njihovim dijelovima relevantne robe za koju relevantni proizvodi nisu usklađeni s člankom 3. točkom (a) iznimni;
	(b)	„niski rizik”, što je kategorija rizika za zemlje ili njihove dijelove za koje se procjenom iz stavka 3. utvrdi da u njima ili u njihovim dijelovima postoji dostatno jamstvo da su slučajevi proizvodnje u takvim zemljama ili u njihovim dijelovima relevantne robe za koju relevantni proizvodi nisu usklađeni s člankom 3. točkom (a) iznimni; 

	(c)	„standardni rizik”, što je kategorija rizika za zemlje ili njihove dijelove koji nisu obuhvaćeni ni kategorijom „visoki rizik” ni kategorijom „niski rizik”.
	(c)	„standardni rizik”, što je kategorija rizika za zemlje ili njihove dijelove koji nisu obuhvaćeni kategorijom „visoki rizik”, kategorijom „niski rizik” ni kategorijom „bez rizika”;

	
	(ca)	„bez rizika”, što je kategorija rizika za zemlje ili njihove dijelove koji ispunjavaju sljedeće kriterije procjene: 

	
	i.	razvoj šumskih područja ostao je stabilan ili se povećao u usporedbi s 1990.;

	
	ii.	te zemlje i njihovi dijelovi potpisali su Pariški sporazum te međunarodne konvencije o ljudskim pravima i o sprečavanju deforestacije;

	
	iii.	propisi o sprečavanju deforestacije i o očuvanja šuma na nacionalnoj se razini strogo provode, primjenjuju potpuno transparentno te prate.”

